નોંધનીય છે કે ગુજરાતમાં વડોદરાની લોકસભા બેઠક પરથી વડાપ્રધાન નરેન્દ્ર મોદી વિજેતા બન્યા બાદ તેમણે વારાણસીની બેઠક જાળવી રાખવાનું નક્કી કરતાં આ બેઠક ખાલી પડી હતી. આ ઉપરાંત, લોકસભાની ચૂંટણીમાં ભાજપે નવ તત્કાલીન ધારાસભ્યોને પણ ચૂંટણીમાં ઉતાર્યા તે તમામ વિજેતા બન્યા અને તેમણે પોતપોતાની વિધાનસભા બેઠકો પરથી રાજીનામા આપતાં આ બેઠકો પર પેટા ચૂંટણી યોજવી પડી છે. આ પેટા ચૂંટણીની મતગણતરી 16 સપ્ટેમ્બરે યોજાશે અને બપોર સુધીમાં પરિણામો જાહેર થશે.